[{"text_idx": "#000000", "text": "Darparu arbenigedd ar gyfer y diwydiant newyddiaduraeth gyfoes a chyfathrebu"}, {"text_idx": "#000001", "text": "Bu\u2019r rhaglen hyfforddiant hon yn cael ei chynnal yng Nghymru ers 2009. Rhwng mis Ebrill 2016 a mis Mawrth 2018, cymerwyd tua 600 o leoedd ar ein cyrsiau neu ddigwyddiadau hyfforddiant. Mae rhai o\u2019r lleoedd hynny\u2019n cynrychioli unigolion a aeth ar nifer o gyrsiau yn ystod cyfnod pwysig yn eu gyrfaoedd.\nBellach, mae rhagor o gyllid wedi\u2019i sicrhau gan Gronfa Ddysgu Undeb Cymru Llywodraeth Cymru ac mae\u2019r ti\u0302m yn parhau i adeiladu ar seiliau cryf y prosiect, gan ddarparu sgiliau a chyrsiau diweddaru hanfodol i newyddiadurwyr a gweithwyr proffesiynol yn y maes cyfathrebu o Gymru a thu hwnt."}, {"text_idx": "#000002", "text": "Staff Prosiect a Phroffiliau'r Tiwtoriaid"}, {"text_idx": "#000003", "text": "Rachel Howells yw Rheolwr Prosiect Hyfforddiant NUJ Cymru. Mae\u2019n newyddiadurwr profiadol, a dreuliodd ugain mlynedd yn gweithio ar gylchgronau a phapurau newydd, ac yn y sector lleol iawn, ar amrywiaeth o lefelau o ysgrifennwr staff i olygydd.\nGraddiodd Rachel gyda PhD mewn astudiaethau newyddiadurol o Brifysgol Caerdydd yn 2016. Roedd ei thraethawd ymchwil yn canolbwyntio ar y diffyg democrataidd mewn trefi sy\u2019n colli eu papur newydd lleol (Port Talbot oedd ei hastudiaeth achos). Ochr yn ochr a\u0302\u2019i hastudiaethau, hi oedd y cyfarwyddwr a\u2019r golygydd a sefydlodd wasanaeth newyddion y Port Talbot Magnet.\nHi oedd cyd-awdur Hyperlocal Journalism (Routledge, 2018), ac mae\u2019n aelod o Gyngor Gweithredol Cymru yr NUJ a bwrdd cynghori\u2019r Rhwydwaith Newyddion Cymunedol Annibynnol. Mae hefyd yn gweithio ar ymchwil yn y cyfryngau ar gyfer yr actor a\u2019r gweithredydd, Michael Sheen ac, yn ei hamser hamdden, mae\u2019n ysgrifennu barddoniaeth ac yn tyfu lafant."}, {"text_idx": "#000004", "text": "Mae Zena wedi ymgymryd a\u0302 ro\u0302l y Cydgysylltydd Prosiect ar brosiect Hyfforddiant NUJ Cymru, ac mae\u2019n cynnig cefnogaeth i\u2019r Rheolwr Prosiect o ran cynllunio a threfnu digwyddiadau.\nMae Zena wedi gweithio yn y gorffennol ar brosiectau Cronfa Ddysgu Undebau Cymru BECTU / CULT Cymru fel gweinyddwr ac roedd yn awyddus i weithio ar brosiect y Gronfa unwaith eto oherwydd roedd yn gweld buddion enfawr hyfforddiant yr Undeb i unigolion.\nGyda chefndir yn y celfyddydau, ar o\u0302l graddio o\u2019r Coleg Dylunio Theatr, aeth Zena ymlaen i fod yn artist golygfeydd am 13 blynedd i Cardiff Theatrical Services, sy\u2019n is-gwmni i Opera Cenedlaethol Cymru.\nMae Zena yn unigolyn sy\u2019n cael pleser mawr o gynorthwyo a chefnogi eraill, ac mae\u2019n gynrychiolydd ac yn ysgrifennydd cangen i\u2019r Undeb sy\u2019n cynnig cymorth i\u2019w chydweithwyr."}, {"text_idx": "#000005", "text": "Mae Dan Mason yn newyddiadurwr, yn ymgynghorydd hyfforddi ar y cyfryngau ac yn hyfforddwr, sy\u2019n arbenigo mewn cyfathrebu digidol a\u2019r cyfryngau cymdeithasol (Dan Mason Media).\nCyn dechrau ei gwmni hyfforddi, gweithiodd Dan yn eang yn y wasg ranbarthol yn y DU ac roedd yn olygydd ar bapurau newydd a enillodd wobrwyon, gan gynnwys y Coventry Evening Telegraph a\u2019r Birmingham Post. Roedd hefyd yn rheolwr gyfarwyddwr i Coventry Newspapers ac ef oedd rheolwr olygydd Newsquest yn Llundain.\nDros y pum mlynedd ddiwethaf, mae wedi hyfforddi rheolwyr, newyddiadurwyr a gweithwyr proffesiynol yn y maes cyfathrebu ar draws y gwledydd datblygol yn ogystal ag yn y DU."}, {"text_idx": "#000006", "text": "Mae Simon Williams yn rhedeg ein cyrsiau Ysgrifennu ar gyfer y We, Adeiladu eich Gwefan eich Hunan a Chyfathrebu Strategol.\nMae Simon yn dysgu cyfathrebu digidol ac ymgyrchu yn Ysgol Newyddiaduraeth Prifysgol Caerdydd, ac mae\u2019n newyddiadurwr llawrydd sy\u2019n arbenigol yn yr amgylchedd a gweithgareddau awyr agored.\nGyda bron i 20 mlynedd o brofiad o olygu, dylunio a datblygu ar-lein ac 8 mlynedd fel rheolwr cyfathrebu Friends of the Earth Cymru, bellach mae Simon yn gwneud gwaith ymgynghori a hyfforddiant cyfathrebu strategol. I gael rhagor o wybodaeth, ewch i "}, {"text_idx": "#000007", "text": "Mae Emma yn rhedeg gweithdai ar y defnydd effeithiol o\u2019r cyfryngau cymdeithasol ar gyfer Hyfforddiant NUJ Cymru. Hi yw pennaeth Canolfan Newyddiaduraeth Gymunedol Prifysgol Caerdydd ac mae\u2019n arwain sesiynau Sioe Deithiol Cyfryngau Cymdeithasol Cymru yr ydym yn eu cynnal mewn partneriaeth a\u0302\u2019r Ganolfan. Mae\u2019n newyddiadurwr gydag ysgogiadau cryf, gyda 15 mlynedd o brofiad, a dechreuodd ei gyrfa fel newyddiadurwr print. Yn dilyn cyfnod ar y radio, treuliodd bron i ddegawd yn gwneud rhaglenni teledu ar gyfer y BBC. Mae\u2019n \u2018geek\u2019 anhraddodiadol sy\u2019n caru ffasiwn a thechnoleg."}, {"text_idx": "#000008", "text": "Mae David Banks yn newyddiadurwr gyda 24 mlynedd o brofiad ac mae\u2019n cynnal cwrs Hyfforddiant NUJ Cymru ar Gyfraith a Moeseg y Cyfryngau. Mae\u2019n ymgynghorydd y cyfryngau sy\u2019n darparu hyfforddiant i amrywiaeth o gyfryngau cenedlaethol a rhanbarthol, Cyrff Anllywodraethol, y llywodraeth, elusennau, cwmni\u0308au cysylltiadau cyhoeddus, prifysgolion a\u2019r heddlu. Mae\u2019n hyfforddwr sydd wedi creu a rheoli cyrsiau llwyddiannus mewn newyddiaduraeth, cyfraith y cyfryngau a newyddiaduraeth cynhyrchu.\nEf yw cyd-awdur argraffiadau 18, 19 a 20 o McNae\u2019s Essential Law for Journalists. Mae\u2019n ysgrifennu\u2019n rheolaidd ar y gyfraith a\u2019r cyfryngau ar gyfer The Guardian, The Mirror a The Independent. Mae\u2019n cyfrannu\u2019n aml ar raglenni newyddion y BBC ar y teledu a\u2019r radio."}, {"text_idx": "#000009", "text": "Mae David yn ddarlledwr, hyfforddwr a rheolwr profiadol iawn, gyda diddordeb arbennig mewn sgiliau cyfathrebu a threfnu. Mae\u2019n rhedeg y gweithdai \u2018Cydgysylltu: Rhwydweithio Digidol ac Wyneb yn Wyneb\u2019 a \u2018Sut i fod yn Weithiwr Llawrydd\u2019 ar gyfer Hyfforddiant NUJ Cymru\nMae ei gleientiaid sgiliau busnes yn cynnwys y BBC, ITV, a\u2019r undebau adloniant a theatr a ganlyn: BECTU, Equity a\u2019r Stage Management Association.\nMae\u2019n arbenigo mewn hyfforddiant yn y cyfryngau ar gyfer elusennau. Bu\u2019n rhan o waith cynhyrchu ar y radio ac ar-lein am 30 mlynedd, yn bennaf gyda\u2019r World Service y BBC a radio lleol. Mae ei arbenigedd wedi mynd ag ef o amgylch y byd i gyd, lle bu\u2019n gweithio gyda darlledwyr o Ddwyrain Ewrop, y Dwyrain Pell, Affrica a\u2019r Caribi\u0302."}, {"text_idx": "#000010", "text": "Mae Pamela yn darparu ein Rhaglen Hyfforddiant Mentora. Bu\u2019n gweithio yn y maes addysg a hyfforddiant am y 30 mlynedd diwethaf ac mae\u2019n gweithio ar hyn o bryd fel ymgynghorydd i\u2019r Sefydliad Arweinyddiaeth a Rheolaeth yn ei Adran Ymchwil a Pholisi. Pamela yw cyd-sefydlwr y Ganolfan Datblygu Proffesiynol, a sefydlwyd yn 2009 i ddarparu rhaglenni datblygu arweinyddiaeth ar sail genedlaethol.\nMae\u2019r Ganolfan Datblygu Proffesiynol yn datblygu a darparu amrywiaeth o raglenni dysgu ar arweinyddiaeth, rheoli, hyfforddi a gweithredu ar gyfer busnesau cyhoeddus a phreifat, gan gynnwys TUC Cymru, Prifysgol Caerdydd, Babcock ccc, Cymdeithas Adeiladu The Principality, Arriva UK a Chyngor Powys."}, {"text_idx": "#000011", "text": "Mae SA Mathieson wedi gweithio fel newyddiadurwr llawrydd amser llawn am ymhell dros ddegawd. Mae wedi comisiynu gweithwyr llawrydd fel golygydd, gan gynnwys ar gyfer adran o wefan The Guardian, ac wedi rhedeg cyrsiau hyfforddi ar gyfer yr NUJ, Ffederasiwn yr Undebau Diddanu a chleientiaid corfforaethol; ac mae\u2019n darlithio ynghylch newyddiaduraeth ddata yn Birkbeck, Prifysgol Llundain. Mae\u2019n byw yng ngogledd-orllewin Swydd Rhydychen, dim ond 80 milltir o ffin Cymru."}, {"text_idx": "#000012", "text": "Rwy\u2019n hyfforddwr ac yn hyfforddwr ysgrifennu sy\u2019n byw ym Manceinion ac rwyf wedi treulio 30 mlynedd fel newyddiadurwr llawrydd, yn cyfrannu at The Daily Telegraph, y Radio Times, y Liverpool Post a Woman\u2019s Hour y BBC. Am bum mlynedd, roeddwn yn olygydd comisiynu i gylchgrawn Ideal Home. Rwyf wedi cynnal hwn, fy hoff weithdy, ar gyfer CIPR, y Bank of England, The Big Issue a Lloyds Bank, yn ogystal ag ar gyfer carcharorion sydd yn y carchar am oes, pobl sydd a\u0302 heriau iechyd meddwl, a phobl sydd ag AIDS a HIV."}, {"text_idx": "#000013", "text": "Rwy\u2019n hoffi defnyddio\u2019r dull person cyfan yn fy hyfforddiant ac rwy\u2019n credu bod pobl yn dysgu orau pan fyddant yn cael hwyl. Fy aseiniad mwyaf heriol oedd dysgu sgiliau cyfweld i newyddiadurwyr Rwmanaidd yn Bucharest. Nid oeddent hwy yn siarad unrhyw Saesneg; nid wyf fi\u2019n siarad unrhyw Rwmaneg."}, {"text_idx": "#000016", "text": "yn ysgrifennydd copi llawrydd yn 2013 \u2013 ac mae hi wedi ffynnu ers hynny."}, {"text_idx": "#000017", "text": "Mae hi bellach yn rhedeg busnes ysgrifennu copi llwyddiannus o\u2019i chartref yn y Barri, De Cymru. Mae ei harddull ysgrifennu di-flewyn-ar-dafod yn helpu brandiau mawr a busnesau bach i sicrhau canlyniadau. Mae hi hefyd yn helpu ysgrifenwyr copi uchelgeisiol i ddechrau ysgrifennu gyda\u2019i chwrs ar-lein \u2018How To Become A Successful Freelance Copywriter\u2019."}, {"text_idx": "#000018", "text": "Mae Aidan yn dysgu newyddiaduraeth ddata yn Jomec i fyfyrwyr israddedig, MA ac MSc ac mae\u2019n gyd-gyfarwyddwr y cwrs ar gyfer yr MSc mewn Newyddiaduraeth Gyfrifiadurol a Data."}, {"text_idx": "#000019", "text": "Mae wedi gweithio fel newyddiadurwr mewn newyddiaduraeth ddarlledu ac ar-lein ac wedi gohebu am Affrica a Ffrainc i sefydliadau mawr y cyfryngau ac ar brosiectau llawrydd. Bu\u2019n dysgu rhifedd mewn newyddiaduraeth am sawl blwyddyn ar lefel israddedig ac o\u0302l-raddedig a\u2019i waith yn gyffredinol yw gwneud dadansoddi data yn offeryn safonol i newyddiadurwyr. Dysgodd ym Mhrifysgol Middlesex ac Universite\u0301 Paris 8 ac mae wedi cynnal gweithdai newyddiaduraeth yn yr LUISS (Rhufain) a\u2019r IPJ (Paris)."}]